CELEX: 32022D0137
Language: et
Date: 2022-01-28 00:00:00
Title: Komisjoni rakendusotsus (EL) 2022/137, 28. jaanuar 2022, milles käsitletakse biotsiidi Mydis turul kättesaadavaks tegemist ja kasutamist võimaldava Ühendkuningriigi töötervishoiu ja tööohutuse ameti võetud meetme kehtivuse pikendamist vastavalt Euroopa Parlamendi ja nõukogu määruse (EL) nr 528/2012 artikli 55 lõikele 1 (teatavaks tehtud numbri C(2022) 408 all) (Ainult ingliskeelne tekst on autentne)

1.2.2022   
               
               
                  ET
               
               
                  Euroopa Liidu Teataja
               
               
                  L 22/43
               
            
         KOMISJONI RAKENDUSOTSUS (EL) 2022/137,
         28. jaanuar 2022,
         milles käsitletakse biotsiidi Mydis turul kättesaadavaks tegemist ja kasutamist võimaldava Ühendkuningriigi töötervishoiu ja tööohutuse ameti võetud meetme kehtivuse pikendamist vastavalt Euroopa Parlamendi ja nõukogu määruse (EL) nr 528/2012 artikli 55 lõikele 1
         
            
               (teatavaks tehtud numbri C(2022) 408 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 55 lõike 1 kolmandat lõiku, koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu Iirimaa ja Põhja-Iirimaa protokolli artikli 5 lõikega 4,
         ning arvestades järgmist:
         
                     (1)
                  
                  
                     Ühendkuningriigi töötervishoiu ja tööohutuse amet (edaspidi „Ühendkuningriigi pädev asutus“), kes tegutseb Põhja-Iirimaa töötervishoiu ja tööohutuse ameti nimel, võttis 11. märtsil 2021 kooskõlas määruse (EL) nr 528/2012 artikli 55 lõike 1 esimese lõiguga vastu otsuse lubada kuni 21. augustini 2021 turul kättesaadavaks teha ja kasutada käte desinfitseerimiseks kasutatavat biotsiidi Mydis (edaspidi „meede“). Ühendkuningriigi pädev asutus teavitas meetmest ja selle võtmise põhjendustest komisjoni ja liikmesriikide pädevaid asutusi kõnealuse määruse artikli 55 lõike 1 teise lõigu kohaselt.
                  
               
                     (2)
                  
                  
                     Ühendkuningriigi pädeva asutuse esitatud teabe kohaselt oli meede vajalik rahvatervise kaitseks. Maailma Terviseorganisatsioon (WHO) teatas 11. märtsil 2020, et koroonaviirushaiguse (COVID-19) puhangut võib edaspidi pidada pandeemiaks. Ühendkuningriigi valitsus hindas ohtu Ühendkuningriigile suureks ja 23. märtsil 2020 jõustusid piiravad meetmed. WHO soovitab kasutada alkoholipõhiseid käte desinfektsioonivahendeid kui ennetavat meedet COVID-19 leviku tõkestamiseks alternatiivina käte pesemisele seebi ja veega.
                  
               
                     (3)
                  
                  
                     Mydis sisaldab toimeainena hüpokloorishappest vabanenud aktiivkloori. Hüpokloorishappest vabanenud aktiivkloori kasutamine määruse (EL) nr 528/2012 V lisas määratletud tooteliiki 1 (inimeste hügieen) kuuluvates biotsiidides on heaks kiidetud.
                  
               
                     (4)
                  
                  
                     Alates COVID-19 pandeemiast on Ühendkuningriigis olnud käte desinfektsioonivahendite järele suur nõudlus, mis on põhjustanud nende toodete enneolematu tarnepuudujäägi. Enne meetme võtmist oli Ühendkuningriigis määruse (EL) nr 528/2012 alusel antud luba mõnele üksikule käte desinfektsioonivahendile. Ühendkuningriigis on COVID-19 tõsine oht rahvatervisele ja täiendavad käte desinfektsioonivahendid on haiguse leviku ennetamiseks üliolulised.
                  
               
                     (5)
                  
                  
                     17. augustil 2021 sai komisjon Ühendkuningriigi pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse lubada pikendada meetme kehtivust Ühendkuningriigis Põhja-Iirimaa suhtes. Põhjendatud taotluse aluseks oli mure, et pärast 21. augustit 2021 võib COVID-19 jätkuvalt ohustada rahvatervist ning täiendavate käte desinfektsioonivahendite turule lubamine on COVID-19 põhjustatud ohtude ohjamiseks äärmiselt oluline.
                  
               
                     (6)
                  
                  
                     Ühendkuningriigi pädeva asutuse väitel on nõudlus kätepuhastusvahendite järele endiselt suur, mistõttu on Ühendkuningriigis Põhja-Iirimaa suhtes võetavat meedet vaja pikendada.
                  
               
                     (7)
                  
                  
                     Ettevõtjad, kellele tehti määruse (EL) nr 528/2012 artikli 55 lõike 1 esimese lõigu kohaselt käte desinfitseerimisvahendite suhtes erandeid pärast seda, kui WHO pandeemia välja kuulutas, on julgustatud taotlema tavapärast turustusluba niipea kui võimalik. Seni ei ole pädev asutus saanud ühtegi uut taotlust tavapärase turustusloa saamiseks.
                  
               
                     (8)
                  
                  
                     Kuna COVID-19 kujutab endast jätkuvalt ohtu rahvatervisele ja seda ohtu ei saa Ühendkuningriigis Põhja-Iirimaal piisavalt ohjata, kui turule ei ole lubatud täiendavaid käte desinfektsioonivahendeid, on asjakohane lubada Ühendkuningriigi pädeval asutusel pikendada meetme kehtivusaega Põhja-Iirimaa suhtes.
                  
               
                     (9)
                  
                  
                     Arvestades, et meede aegus 21. augustil 2021, peaks käesolev otsus olema tagasiulatuva mõjuga.
                  
               
                     (10)
                  
                  
                     Käesoleva otsusega ette nähtud meetmed on kooskõlas alalise biotsiidikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühendkuningriigi töötervishoiu ja tööohutuse amet, kes tegutseb Põhja-Iirimaa töötervishoiu ja tööohutuse ameti nimel, võib pikendada Ühendkuningriigis Põhja-Iirimaa puhul biotsiidi Mydis turul kättesaadavaks tegemist ja kasutamist võimaldava meetme kehtivust kuni 23. veebruarini 2023.
         
         
            Artikkel 2
            Käesolev otsus on adresseeritud Ühendkuningriigi töötervishoiu ja tööohutuse ametile, kes tegutseb Põhja-Iirimaa töötervishoiu ja tööohutuse ameti nimel.
            Seda kohaldatakse alates 22. augustist 2021.
         
         
            Brüssel, 28. jaanuar 2022
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 167, 27.6.2012, lk 1.